Proiect

**GUVERNUL REPUBLICII MOLDOVA**

**Hotărîre** nr.\_\_\_\_\_\_

din \_\_\_\_\_\_\_\_\_2018

Chişinău

**Cu privire la modificarea și completarea**

**Hotărîrii Guvernului nr.960 din 7 noiembrie 2017**

În temeiul prevederilor art.1 din Legea nr.109 din 9 iunie 2017 privind unele măsuri de control la trecerea frontierei, de control vamal şi privind asigurarea regimului fiscal în cadrul controlului în comun la unele puncte de trecere a frontierei de stat moldo-ucrainene (Monitorul Oficial al Republicii Moldova, 2017, nr.244-251, art.391),

Guvernul HOTĂRĂȘTE:

Hotărîrea Guvernului nr.960 din 7 noiembrie 2017 pentru punerea în aplicare a Legii nr.109 din 9 iunie 2017 privind unele măsuri de control la trecerea frontierei, de control vamal şi privind asigurarea regimului fiscal în cadrul controlului comun la unele puncte de trecere a frontierei de stat moldo-ucrainene (Monitorul Oficial al Republicii Moldova, 2017, nr.390-395, art.1068) se modifică și se completează după cum urmează:

1. la punctul 21, textul „18 iulie 2018” se substituie cu textul „1 ianuarie 2019”;
2. se completează cu punctul 22, cu următorul cuprins:

„22. Mărfurile, cu excepția celor supuse accizelor, provenite din cadrul tranzacțiilor economice externe și livrate de către agenții economici ai Republicii Moldova, care au relații fiscale cu sistemul ei bugetar către agenții economici din raioanele de est ale Republicii Moldova, care nu au relații fiscale cu sistemul ei bugetar și care introduc și vămuiesc aceste mărfuri pe teritoriul Republicii Moldova prin punctul de trecere a frontierei de stat Pervomaisk – Cuciurgan, sunt scutite de drepturi de import, cu condiția rămînerii acestor mărfuri pe teritoriul necontrolat de către organele constituționale.”.

**PRIM-MINISTRU Pavel FILIP**

Contrasemnează:

Ministrul economiei și infrastructurii Chiril Gaburici

Ministrul finanţelor Octavian Armașu